## Obvezatne upute broj LS-II o redoslijedu izbornih radnji i tijeku rokova po zakonu o izboru članova predstavničkih tijela jedinica lokalne i područne (regionalne) samouprave

### NN 98/2003 (12.6.2003.), Obvezatne upute broj LS-II o redoslijedu izbornih radnji i tijeku rokova po zakonu o izboru članova predstavničkih tijela jedinica lokalne i područne (regionalne) samouprave

# DRŽAVNO IZBORNO POVJERENSTVO

1271

Na
osnovi članka 26. stavka 1. Zakona o izboru članova predstavničkih tijela
jedinica lokalne i područne (re­gionalne) samouprave (»Narodne novine«, br.
33/01, 10/02 i 45/03), Državno izborno povjerenstvo Republike Hrvatske
propisuje

## OBVEZATNE UPUTE BROJ LS-II

### O REDOSLIJEDU IZBORNIH RADNJI I TIJEKU ROKOVA PO ZAKONU O IZBORU ČLANOVA PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

1. Vlada Republike Hrvatske donijela je Odluku o
raspisiva­nju izbora za članove Općinskog vijeća Općine Fužine dana 12. lipnja
2003. godine koja je stupila na snagu danom objave u »Narodnim novinama«, broj
98/03 od 12. lipnja 2003.

**Izbori će se održati u nedje­lju
13. srpnja 2003. godine**

2. Rokovi teku od dana

**13. lipnja 2003. godine od
00:00 sati**

3. Prijedlozi lista za izbor članova
Općinskog vijeća Općine Fužine moraju biti dostav­ljeni Općinskom izbornom
povjerenstvu Općine Fužine, najkasnije u roku od 12 dana od dana raspisiva­nja
izbora, dakle do

**24. lipnja 2003. godine do
24:00 sata**

(Članak 14. stavak 1.)

4. Općinsko izborno
povjerenstvo Općine Fužine sastavit će i u javnim glasilima objaviti sve
pravova­ljano predložene liste za izbor članova predstavničkog tijela, kao i
zbirnu listu i to u roku od 48 sati od isteka roka propisanog za postupak
kandidira­nja i podnoše­nja lista, dakle do

**26. lipnja 2003. godine do
24:00 sata**

(Članak 16.)

5. Izborna promi­džba poči­nje
od dana objave zbirne kandidacijske liste i traje zak­ljučno do 24 sata prije
održava­nja izbora, dakle od

**27. lipnja 2003. godine od
00:00 sati do**

**11. srpnja 2003. godine do
24:00 sata**

(Članak 18. stavak 2.)

6. Zabrana izborne promi­džbe (izborna šut­nja), kao
i svako objav­ljiva­nje prethodnih rezultata ili procjena rezultata izbora
traje u tijeku cijelog dana koji prethodi održava­nju izbora, kao i na dan održava­nja
izbora do zak­ljučno 21.00 sat, dakle od:

**12.
srpnja 2003. godine od 00:00 sati do**

**13. srpnja 2003. godine do 21:00 sat**

(Članak 20.)

7. Općinsko izborno
povjerenstvo Općine Fužine mora imenovati članove i zamjenike članova biračkih
odbora najkasnije pet dana prije dana održava­nja izbora za članove predstavničkog
tijela, dakle do:

**7. srpnja 2003. godine do
24:00 sata**

(Članak 32. stavak 3.)

8. Općinsko izborno
povjerenstvo Općine Fužine objavit će koja su biračka mjesta određena, s
naznakom koji birači imaju pravo glasovati na pojedinim mjestima, najkasnije
osam dana prije dana održava­nja izbora, dakle do:

**4. srpnja 2003. godine do
24:00 sata**

(Članak 33. stavak 2.)

9. Glasova­nje traje
neprekidno

**13. srpnja 2003. godine od
7:00 do 19:00 sati**

Biralište se zatvara u 19:00
sati. Biračima koji su se zatekli na biračkom mjestu omogućit će se glasova­nje
i nakon 19 sati.

(Članak 39. stavak 1.)

10. Birački odbor mora
dostaviti zapisnik o svom radu s ostalim izbornim materijalom nadležnom
izbornom povjerenstvu najkasnije u roku od 12 sati od zatvara­nja birališta,
dakle do:

**14. srpnja 2003. godine do
7:00 sati**

(Članak 45.)

11. Općinsko izborno
povjerenstvo Općine Fužine utvrdit će rezultate glasova­nja na biračkim
mjestima na svom području najkasnije u roku od 24 sata od zatvara­nja birališta,
dakle do:

**14. srpnja 2003. godine do
19:00 sati**

(Članak 46. stavak 1.)

12. Općinsko izborno
povjerenstvo Općine Fužine kad utvrdi rezultate glasova­nja za članove predstavničkih
tijela, objavit će odmah rezultate izbora sukladno zapisniku o radu izbornog
povjerenstva.

(Članak 49.)

ZaŠtita izbornog prava

13. Ustavni sud Republike Hrvatske obav­lja opći
nadzor ustavnosti i zakonitosti izbora članova predstavničkih tijela jedinica i
rješava izborne sporove.

(Članak 51.)

14. Prigovor zbog
nepravilnosti u postupku kandidira­nja mogu podnijeti:

– politička stranka koja je
predložila listu, dvije ili više političkih stranaka koje su predložile
koalicijsku listu, kao i nosite­lji nezavisnih lista.

(Članak 52. stavak 1.)

15. Prigovor zbog
nepravilnosti u postupku izbora mogu podnijeti samo one političke stranke o čijim
se kandidacijskim listama glasovalo na izborima, kao i nosite­lji nezavisnih
lista o kojima se glasovalo.

(Članak 52. stavak 2.)

16. Prigovori zbog
nepravilnosti u postupku kandidira­nja i izbora članova Općinskog vijeća
podnose se Županijskom izbornom povjerenstvu Primorsko-goranske županije u roku
od:

**48 sati računajući od isteka
dana kada je izvršena rad­nja na koju je stav­ljen prigovor dakle od 00:00 sati
iduće­g dana**

(Članak
53. stavak 1. i 2. u svezi s člankom 54. stavak 1.)

17. Županijsko
izborno povjerenstvo Primorsko-goranske županije dužno je donijeti rješe­nje o
prigovoru u roku od:

**48 sati od dana kada mu je
dostav­ljen prigovor, odnosno od dana kada su mu dostav­ljeni izborni
materijali na koje se odnosi prigovor, dakle od 00:00 sati iduće­g dana**

(Članak
54. stavak 2.)

18.
Protiv rješe­nja Županijskog izbornog povjerenstva Primorsko-goranske županije
podnosite­lj prigovora, koji je nezado­vo­ljan takvim rješe­njem ima pravo žalbe
Ustavnom sudu Repub­like Hrvatske.

Žalba
se podnosi Ustavnom sudu Republike Hrvatske putem nadležnog izbornog
povjerenstva.

(Članak
56. stavak 1. i 3.)

19. Žalba
se podnosi u roku od

**48 sati računajući od dana
kad je prim­ljeno pobijano rješe­nje, dakle od 00:00 sati iduće­g dana**

(Članak
56. stavak 2.)

20.
Ustavni sud Republike Hrvatske dužan je donijeti odluku o žalbi u roku od

**48 sati od dana primitka žalbe,
dakle od 00:00 sati iduće­g dana**

(Članak 56. stavak 4.)

Broj Ls-129/03

Zagreb,
12. lipnja 2003.

Predsjednik
**Ivica** **Crni****ć, dipl****. iur**. v. r.

Uputa, NN 98/2003-1271